L 264/12 Euroopa Liidu Teataja 25.9.2006 EUROOPA PARLAMENDI JA NÕUKOGU MÄÄRUS (EÜ) nr 1366/2006, 6. september 2006, millega muudetakse määrust (EÜ) nr 2037/2000 osaliselt halogeenitud klorofluorosüsivesinike kvootide määramise võrdlusaasta osas Euroopa Liiduga 1. mail 2004 ühinenud liikmesriikide suhtes EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1, võttes arvesse komisjoni ettepanekut, võttes arvesse Euroopa Majandus- ja Sotsiaalkomitee arvamust, (!) olles konsulteerinud Regioonide Komiteega, toimides asutamislepingu artiklis 251 sätestatud korra kohaselt (2) ning arvestades järgmist: (1) — Euroopa Parlamendi ja nõukogu 29. juuni 2000. aasta määrus (EÜ) nr 2037/2000 osoonikihti kahandavate ainete kohta (3?) määrab osaliselt halogeenitud klorofluoro- süsivesinike kvootide eraldamise võrdlusaastaks aasta 1999. Osaliselt halogeenitud klorofluorosüsivesinike turg kümnes uues liikmesriigis on seoses uute ettevõtete turu- letuleku ja turuosade muutumisega alates 1999. aastast oluliselt muutunud. 1999. aasta kasutamine osaliselt halo- geenitud klorofluorosüsivesinike kvootide eraldamise võrdlusaastana nendes uutes liikmesriikides tooks kaasa paljude ettevõtete impordikvoodist ilmajäämise. Seda võiks lugeda meelevaldseks ja see võib viia mittediskrimi- neerimise ja õiguspärase ootuse põhimõtete rikkumiseni. (2) — Üldjuhul peaksid kvoodid põhinema kõige uuematel ja esinduslikumatel näitajatel, et vältida uute liikmesriikide importijate väljajäämist. Seetõttu on asjakohane valida aas- tad, mille osas on olemas kõige uuemad andmed. Et või- malikult täpselt kajastada olukorda kümne uue liikmesriigi osaliselt halogeenitud klorofluorosüsivesinike turul, tuleks nende liikmesriikide ettevõtete jaoks kasutada võrdluse alusena 2002. ja 2003. aasta keskmist turuosa. (33) Määrust (EÜ) nr 2037/2000 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2037/2000 artikli 4 lõike 3 punktile i lisatakse järgmine alapunkt: “) erandina alapunktist h tagab iga Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slo- vakkia tootja ja importija, et tema poolt turule viidavate või omaenda tarbeks kasutatavate osaliselt halogeenitud klorof- luorosüsivesinike kalkuleeritud maht, väljendatuna protsen- tosana alapunktides b, d, e, ja f ette nähtud kalkuleeritud mahtudest, ei ületaks tema protsentuaalset keskmist turuosa 2002. ja 2003. aastal.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2007. Käesolev määrus on tervikuna siduv ja vahetult kohaldatav kõikides liikmesriikides. Strasbourg, 6. september 2006 Euroopa Parlamendi nimel president J. BORRELL FONTELLES ()) ELT C 110, 9.5.2006, lk 33. (2?) Euroopa Parlamendi 27. aprilli 2006. aasta arvamus (Euroopa Liidu Teatajas seni avaldamata) ja nõukogu 27. juuni 2006. aasta otsus. (3) EÜT L 244, 29.9.2000, lk 1. Määrust on viimati muudetud määru- sega (EÜ) nr 29/2006 (ELT L 6, 11.1.2006, lk 27). Nõukogu nimel eesistuja P. LEHTOMÄKI